**U carritteri**

Cavaddu tira lu to carritteddu
oh cavadduzzu miu fammi felici
‘ncampgna n’hamma jri stamatina
a cogghiri l’olivi cchu premura
tuttu paratu di beddi pinnacchi
di ciancianeddi ppì la to capizza
lu scrusciu di li roti e li to peri
fannu vigliari a tuttu lu quarteri
li panareddi d’ori li manichi parati
l’olivi maturati culuri di lu meli
cugliemmili st’ulivi, li pampaneddi tirati
facemmo lu trappitu e l’ogliu maturatu
l’amuri ppa campagna l’uolivi ppi la vigna
lu suli coci forti matura la vignigna
la sira poi si balla ovvero meraviglia
si canta tutti a coru evviva la campagna
Cavaddu tira lu to carritteddu
oh cavadduzzu miu ca si capaci
è carricatu d’olivi stu carrettu
a lu trappitu vannu macinati
Cavaddu tira lu to carritteddu
oh cavadduzzu miu semmu arrivati
 l’ustrini fannu culura
oh cavadduzzu miu ti vogliu bbeni.